ghambhir singh
స్లెడ్జింగ్‌ వల్లే ఆటలో హుషారు: గంభీర్‌
న్యూఢిల్లీ: నాలుగు టెస్టుల బోర్డర్‌-గవాస్కర్‌ సిరీస్‌లో ఇప్పటికే మూడు టెస్టులు ముగిశాయి.ఇరు జట్లు చెరో టెస్టును గెలిచి 1-1తో సమంగా ఉన్నారు.రాంచీ టెస్టు డ్రాగా ముగిసిన సంగతి తెలిసిందే.గతంలో ఎన్నడూ లేని విధంగా ఈ సిరీస్‌లో ఆటతో పాటు వివాదాలు కూడా చుట్టముట్టాయి.బెంగళూరు టెస్టులో జరిగిన డిఆర్‌ఎస్‌ రివ్యూ వివాదంతో పాటు తాజాగా రాంచీ టెస్టులో కోహ్లీ గాయంపై ఆసీస్‌ ఆటగాళ్లు ఎగతాళి చేయడం, కెప్టెన్‌ కోహ్లీ కూడా అదేవిధంగా సమాధానమిచ్చిన సంగతి తెలిసిందే.ఈ వివాదాలపై టీమిండియా ఆటగాడు గంభీర్‌ స్పందించాడు. స్లెడ్జింగ్‌ అనేది ఆటలో ఒక భాగమనే విధంగా ఆయన పేర్కొన్నాడు. దీని వల్ల ఆటలో భిన్న మార్పులు చోటు చేసుకుంటాయని, కొన్ని సందర్భాలలో ఆసక్తికర సంఘటనలు జరుగుతాయన్నాడు. బ్యాట్‌,బంతి వరకు మాత్రమే పరి మితమైన క్రికెట్‌లో మజా ఉండదని, అయితే వ్యక్తిగత కక్ష పెం చుకునేందుకు మాత్రం పరిస్థితులు దారితీయకూడదని వివరిం చాడు. ప్రత్యర్థి ఆటగాళ్ల ఏకాగ్రతను దెబ్బతీసేందుకు స్లెడ్జింగ్‌ చేయడంలో తప్పులేదు. ఎందుకంటే స్లెడ్జింగ్‌ వల్ల ఆటలో మజా వస్తుంది. అయితే ఈ సిరీస్‌లో ఆసీస్‌ కెప్టెన్‌ స్టీవ్‌ స్మిత్‌ ఔట్‌ విషయంలో డిఆర్‌ఎస్‌ రివ్యూ కోసం చేసిన తప్పిందంతో ఆట మరింత రసవత్తరంగా మారింది అని గంభీర్‌ పేర్కొ న్నాడు. ఆటగాళ్లు రోబోలేం కాదు కనుక కొన్నిసార్లు స్లెడ్జింగ్‌ చేస్తారు. దేశం కోసం ఆడుతున్నప్పుడు కొన్ని బాధ్యతలు ఉం టాయి. అయితే ఏంచేసినా వ్యక్తిగత దూషణ చేయకూడదు. ఆట వరకే అది పరిమితం కావాలి. గత రెండు టెస్టులు క్రికెట్‌ అభిమానులకే కాదు, తాజా,మాజీ క్రికెటర్లకు వినోద విందును రుచిచూపించాయి అని గంభీర్‌ వివరించాడు. బోర్డర్‌-గవాస్కర్‌ ట్రోఫీ విజేత ఎవరో నిర్ణయించే ధర్మశాల టెస్టు మార్చి 25 నుంచి ప్రారంభం కానుంది. ఈ టెస్టులో టీమిండియా మ్యాచ్‌ ఫెవరేట్‌గా బరిలోకి దిగుతుంది.గత రెండు టెస్టుల్లో టీమిండియా అద్భుతమైన ఆటను ప్రదర్శించిందన్నాడు. చివరి టెస్టులో తప్పక విజయం సాధిస్తుందని గంభీర్‌ ఆశాభావం వ్యక్తం చేశాడు.